CELEX: 62013TA0630
Language: sk
Date: 2014-09-26 00:00:00
Title: Vec T-630/13: Rozsudok Všeobecného súdu z 26. septembra 2014 – DK Recycling und Roheisen/Komisia („Životné prostredie — Smernica 2003/87/ES — Systém obchodovania s emisnými kvótami skleníkových plynov — Prechodné pravidlá harmonizácie bezodplatného prideľovania emisných kvót od roku 2013 — Rozhodnutie 2011/278/EÚ — Vnútroštátne vykonávacie opatrenia predložené Nemeckom — Doložka týkajúca sa prípadov neprimeraných ťažkostí — Sloboda podnikania — Právo vlastniť majetok — Proporcionalita“)

10.11.2014   
            
            
               SK
            
            
               Úradný vestník Európskej únie
            
            
               C 395/48
            
         
      Rozsudok Všeobecného súdu z 26. septembra 2014 – DK Recycling und Roheisen/Komisia
      (Vec T-630/13) (1)
      
      ((„Životné prostredie - Smernica 2003/87/ES - Systém obchodovania s emisnými kvótami skleníkových plynov - Prechodné pravidlá harmonizácie bezodplatného prideľovania emisných kvót od roku 2013 - Rozhodnutie 2011/278/EÚ - Vnútroštátne vykonávacie opatrenia predložené Nemeckom - Doložka týkajúca sa prípadov neprimeraných ťažkostí - Sloboda podnikania - Právo vlastniť majetok - Proporcionalita“))
      (2014/C 395/60)
      Jazyk konania: nemčina
      
         Účastníci konania
      
      
         Žalobkyňa: DK Recycling und Roheisen GmbH (Duisbourg, Nemecko) (v zastúpení: S. Altenschmidt, advokát)
      
         Žalovaná: Európska komisia (v zastúpení: E. White, C. Hermes a K. Herrmann, splnomocnení zástupcovia)
      
         Predmet veci
      
      Návrh na zrušenie článku 1 ods. 1 rozhodnutia Komisie 2013/448/EÚ z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (Ú. v. EÚ L 240, s. 27) v rozsahu, v akom zamieta zápis zariadení, ktorých identifikačné kódy sú DE000000000001320 a DE-new-14220-0045, na zoznam zariadení uvedený v článku 11 ods. 1 smernice Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631) a predbežné celkové ročné množstvá emisných kvót bezodplatne pridelených týmto zariadeniam
      
         Výrok rozsudku
      
      
                  1.
               
               
                  Článok 1 ods. 1 rozhodnutia Komisie 2013/448/EÚ z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES sa zrušuje v rozsahu, v akom zamieta bezodplatné pridelenie emisných kvót zariadeniam vymenovaným v prílohe I bode D tohto rozhodnutia, na základe podzariadenia spojeného s emisiami z procesov na výrobu zinku vo vysokej peci a na súvisiace procesy.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Každý účastník konania znáša svoje vlastné trovy konania.
               
            
         (1)  Ú. v. EÚ C 31, 1.2.2014.